CELEX: 32012D0049
Language: mt
Date: 2012-01-26 00:00:00
Title: 2012/49/UE: Deċiżjoni tal-Kummissjoni tas- 26 ta’ Jannar 2012 li temenda d-Deċiżjonijiet 2011/263/UE u 2011/264/UE sabiex jitqiesu l-iżviluppi fil-klassifikazzjoni tal-enzimi skont l-Anness I għad-Direttiva tal-Kunsill 67/548/KEE u l-Anness VI għar-Regolament (KE) Nru 1272/2008 tal-Parlament Ewropew u tal-Kunsill (notifikata bid-dokument numru C(2012) 323)  Test b’relevanza għaż-ŻEE

28.1.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 26/36
            
         DEĊIŻJONI TAL-KUMMISSJONI
   tas-26 ta’ Jannar 2012
   li temenda d-Deċiżjonijiet 2011/263/UE u 2011/264/UE sabiex jitqiesu l-iżviluppi fil-klassifikazzjoni tal-enzimi skont l-Anness I għad-Direttiva tal-Kunsill 67/548/KEE u l-Anness VI għar-Regolament (KE) Nru 1272/2008 tal-Parlament Ewropew u tal-Kunsill
   (notifikata bid-dokument numru C(2012) 323)
   (Test b’relevanza għaż-ŻEE)
   (2012/49/UE)
   Il-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 66/2010 tal-Parlament Ewropew u tal-Kunsill tal-25 ta’ Novembru 2009 dwar skema tal-Ekotikketta tal-UE (1), u b’mod partikolari l-Artikolu 8(2) tiegħu,
   Wara li kkonsultat il-Bord tal-Unjoni Ewropea għat-Tikkettar Ekoloġiku,
   Billi:
   
               (1)
            
            
               Skont l-Artikolu 6(6) tar-Regolament (KE) Nru 66/2010 l-Ekotikketta tal-UE ma tistax tingħata għal oġġetti li jkun fihom sustanzi jew preparazzjonijiet/taħlitiet li jissodisfaw il-kriterji għall-klassifikazzjoni bħala tossiċi, perikolużi għall-ambjent, karċinoġeniċi, mutaġeniċi jew tossiċi għar-riproduzzjoni skont ir-Regolament (KE) Nru 1272/2008 tal-Parlament Ewropew u tal-Kunsill tas-16 ta’ Diċembru 2008 dwar il-klassifikazzjoni, it-tikkettar u l-imballaġġ tas-sustanzi u t-taħlitiet, li jemenda u jħassar id-Direttivi 67/548/KEE u 1999/45/KE, u li jemenda r-Regolament (KE) Nru 1907/2006 (2). L-Ekotikketta tal-UE lanqas ma tista’ tingħata lil oġġetti li jkun fihom is-sustanzi msemmija fl-Artikolu 57 tar-Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta’ sustanzi kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni (3), Skont l-Artikolu 6(7) tar-Regolament (KE) Nru 66/2010, meta ma jkunx teknikament fattibbli li dawk l-oġġetti jiġu ssostitwiti bħala tali jew permezz tal-użu ta’ materjali jew disinji alternattivi, jew fil-każ ta’ prodotti li għandhom prestazzjoni ambjentali ġenerali ogħla b’mod sinifikanti meta mqabbla ma’ oġġetti oħra fl-istess kategorija, il-Kummissjoni tista’ tadotta miżuri biex tagħti derogi mill-Artikolu 6(6) ta’ dak ir-Regolament.
            
         
               (2)
            
            
               Il-Kummissjoni adottat id-Deċiżjoni 2011/263/UE tat-28 ta’ April 2011 dwar l-istabbiliment ta’ kriterji ekoloġiċi għall-għoti tal-Ekotikketta tal-UE lil deterġenti għall-magni tal-ħasil tal-platti (4) u d-Deċiżjoni 2011/264/UE tat-28 ta’ April 2011 dwar l-istabbiliment ta’ kriterji ekoloġiċi għall-għoti tal-Ekotikketta tal-UE lil deterġenti għall-ħasil tal-ħwejjeġ (5). Wara l-adozzjoni ta’ dawk id-Deċiżjonijiet l-enzima importanti subtilisin, li tintuża fid-deterġenti għall-ħasil tal-ħwejjeġ u d-deterġenti għall-magni tal-ħasil tal-platti, ġiet ikklassifikata bħala R50 (Tossika ħafna għall-ħajja akkwatika) skont l-Anness I għad-Direttiva tal-Kunsill 67/548/KEE tas-27 ta’ Ġunju 1967 rigward l-approssimazzjoni tal-liġijiet, tar-regolamenti u tad-dispożizzjonijiet amministrattivi dwar il-klassifikazzjoni, l-imballaġġ u t-ttikkettar ta’ sustanzi perikolużi (6) u l-Anness VI għar-Regolament (KE) Nru 1272/2008, li ma jħallix lil dawk id-deterġenti għall-ħasil tal-ħwejjeġ u d-deterġenti għall-magni tal-ħasil tal-platti jiksbu l-Ekotikketta tal-UE.
            
         
               (3)
            
            
               Dan huwa tagħrif ġdid li ma tqiesx matul l-analiżi tal-kriterji tal-Ekotikketta tal-UE għad-deterġenti għall-ħasil tal-ħwejjeġ u d-deterġenti għall-magni tal-ħasil tal-platti u l-kunsiderazzjonijiet tad-derogi għall-enzimi. Id-Deċiżjonijiet 2011/263/UE u 2011/264/UE għandhom għalhekk jiġu emendati sabiex jitqiesu l-iżviluppi fil-klassifikazzjoni tal-enzimi skont l-Anness I għad-Direttiva 67/548/KEE u l-Anness VI għar-Regolament (KE) Nru 1272/2008.
            
         
               (4)
            
            
               Għandu jkun hemm perjodu tranżizzjonali sabiex dawk il-produtturi li l-prodotti tagħhom ikun ingħatalhom l-Ekotikketta għad-deterġenti għall-ħasil tal-ħwejjeġ u d-deterġenti għall-magni tal-ħasil tal-platti abbażi tal-kriterji stabbiliti fid-Deċiżjonijiet tal-Kummissjoni 2003/31/KE (7) u 2003/200/KE (8) jingħataw biżżejjed żmien biex jadattaw il-prodotti tagħhom biex ikunu konformi mal-kriterji u r-rekwżiti riveduti u sabiex jikkumpensaw għas-sospensjoni kkawżata b’din l-emenda.
            
         
               (5)
            
            
               Id-Deċiżjonijiet 2011/263/UE u 2011/264/UE għandhom għalhekk jiġu emendati skont dan,
            
         ADOTTAT DIN ID-DEĊIŻJONI:
   Artikolu 1
   L-Anness għad-Deċiżjoni 2011/263/UE huwa emendat kif stabbilit fl-Anness għal din id-Deċiżjoni.
   Artikolu 2
   L-Anness għad-Deċiżjoni 2011/264/UE huwa emendat kif stabbilit fl-Anness għal din id-Deċiżjoni.
   Artikolu 3
   Meta l-Ekotikketta tingħata abbażi ta’ applikazzjoni evalwata skont il-kriterji stabbiliti fid-Deċiżjonijiet 2003/31/KE u 2003/200/KE, dik l-Ekotikketta tista’ tintuża sat-28 ta’ Settembru 2012.
   Artikolu 4
   Din id-Deċiżjoni hija indirizzata lill-Istati Membri.
   
      Magħmul fi Brussell, is-26 ta’ Jannar 2012.
      
         
            Għall-Kummissjoni
         
         Janez POTOČNIK
         
            Membru tal-Kummissjoni
         
      
   
   
      (1)  ĠU L 27, 30.1.2010, p. 1.
   
      (2)  ĠU L 353, 31.12.2008, p. 1.
   
      (3)  ĠU L 396, 30.12.2006, p. 1.
   
      (4)  ĠU L 111, 30.4.2011, p. 22.
   
      (5)  ĠU L 111, 30.4.2011, p. 34.
   
      (6)  ĠU 196, 16.8.1967, p. 1.
   
      (7)  ĠU L 9, 15.1.2003, p. 11.
   
      (8)  ĠU L 76, 22.3.2003, p. 25.
   
      ANNESS
      
                  1.
               
               
                  Fl-Anness għad-Deċiżjoni 2011/263/UE, fil-Kriterju 2, il-punt (b), il-ħames paragrafu, is-sustanza li ġejja għandha tiżdied fit-tabella tad-derogi:
                  
                              “Subtilisin
                           
                           
                              H400 Tossiku ħafna għall-organiżmi akkwatiċi
                           
                           
                              R 50”
                           
                        
            
                  2.
               
               
                  Fl-Anness għad-Deċiżjoni 2011/264/UE, fil-Kriterju 4, il-punt (b), il-ħames paragrafu, is-sustanza li ġejja għandha tiżdied fit-tabella tad-derogi:
                  
                              “Subtilisin
                           
                           
                              H400 Tossiku ħafna għall-organiżmi akkwatiċi
                           
                           
                              R 50”